В задачата трябва да се забележи, че добавяйки **(N+1)-**вото число на коя да е позиция K в пермутацията, общият брой на инверсиите ще се увеличи с **(N - K)** (т.е. добавяйки го на 0-ва позиция, той ще се увеличи със **N**, тъй като то ще бъде по-голямо от всички числа след него и добавяйки го на **N**-та позиция, той ще остане непроменен, тъй като всички числа преди него ще са по-малки от него. Иначе казано, можем да добавим между 0 и N инверсии към пермутацията). Нека общият брой на инверсии в началото е **X**. Ако:

**M < X** или **M > X+N**, то е невъзможно да направим такава пермутация. В противен случай от нас се иска да прибавим **P = (M – X)** инверсии към пермутацията. Т.е. трябва да поставим числото **(N+1)** на позиция **K = (N - P)**.